Lav et referat af nedenstående tekst:

Tekst:
Borgmesteren i Aalborg Kommune, Thomas Kastrup-Larsen (S) er nummer otte på listen over borgmestre med den højeste samlede løn. Det viser en undersøgelse, som analysefirmaet Kaas & Mulvad har foretaget for TV 2. Hans samlede løn ligger på 1.495.854 kroner. Har frasagt sig honorarer Thomas Kastrup-Larsen (S) ligger med en løn på meget tæt på halvanden million. Han har tidligere været den bedst betalte borgmester i landet, men det er han ikke lige nu. En del af årsagen findes i, at han siden 2017 har frasagt sig honorarer i forbindelse med de bestyrelsesposter, som han er direkte udpeget af Aalborg Kommune til at have. Aalborg tog i 2017 den beslutning, at det gælder både, hvis du er borgmester eller rådmand. Årsagen er ifølge Thomas Kastrup-Larsen (S), at man i Aalborg Kommune omkring 2017 valgte at sætte borgmesterlønnen kraftigt op samtidig med, at vederlagskommissionens rapportering udkom. - Det var i den forbindelse, at vi fra Aalborg Kommune valgte at reagere på det, siger han. Vederlagskommissionen var dengang sat til at undersøge fuldtidspolitikernes løn. Kommissionen anbefalede, at borgmestrenes grundløn skulle hæves med omkring 30 procent, og den anbefaling valgte Folketinget at følge. I samme omgang anbefalede Vederlagskommissionen, at der skulle ske en modregning i borgmestrenes vederlag, hvis de fik betaling for hverv, der indebar opgaver for den enkelte kommune. På spørgsmålet om arbejdet står mål med lønnen, svarer Thomas Kastrup-Larsen (S). - Jeg mangler ikke noget. Jeg synes, jeg får en god og rimelig løn.

Referat:
Nordjylland har en borgmester på listen over landets bedst betalte. Den ene har tidligere toppet lønningslisten, men har siden frasagt sig flere honorarer. Fem af landets borgmestre tjener mere end statsministeren. Det kan lade sig gøre, fordi mange borgmestre sidder i godt betalte bestyrelsesposter, som de i visse tilfælde er tildelt gennem borgmesterposten.